Түрһәгәҙе

Түрһәгәҙе () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 175 кеше.
Почта индексы — 453495, ОКАТО коды — 80 205 843 003.

 Географик урыны 
Түрһәгәҙе йылғаһы (Ауырғазы йылғаһы ҡушылдығы) буйында урынлашҡан
 Район үҙәгенә тиклем (Талбазы): 14 км
 Ауыл советы үҙәгенә тиклем (Таштамаҡ): 3 км
 Яҡындағы тимер юл станцияһы (Аҡкүл): 43 км

 Тарихы 
Түрһәгәҙе ауылы исеме гидронимдан - йылға исеменән барлыҡҡа килә. Халҡы этник яҡтан ҡатнаш: башҡорттар һәм сыуаштар бергә йәшәгән.  V ревизия буйынса башҡорттар — 138, сыуаштар — 125 кеше. 1813 йылда Мораҙымға 20 ғаилә күсеп китә. Улар араһында 52 йәшлек Байым Мораҙымов, уның улдары: есаул Моратша, йорт сотнигы Ҡотлогилде. Был ике ауылдың туғанлыҡ ептәре тураһында һөйләй.  VIII ревизия 1834 йылда 234 башҡортто, 156 сыуашты асыҡлай. Малсылыҡ, игенселек, умартасылыҡ, сана, арба яһау менән шөғөлләнгәндәр. Мәсет, училище булған.

 Ауылдың XX быуаттағы һәм бөгөнгө үҫеше  
Ауылда училище булған. 1906 йылда мәсет, бакалея кибете теркәлгән.

Бөгөнгө көндә төп мәктәп (Толбазы башҡорт гимназияһы филиалы), балалар баҡсаһы, фельдшер-акушерлыҡ пункты, мәсет бар.
 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль ( 26 ғинуар) 1920 йыл 26 август363 1926 йыл 17 декабрь 1939 йыл 17 ғинуар242 1959 йыл 15 ғинуар164 1970 йыл 15 ғинуар 1979 йыл 17 ғинуар 1989 йыл 12 ғинуар179 2002 йыл 9 октябрь174 2010 йыл 14 октябрь175849148,052,0

Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - башҡорттар (94 %)Единый электронный справочник муниципальных районов Республики Башкортостан — Excel форматында ҡушымта .

 Урамдары 

 Мәжит Ғафури урамы  ()
 Йәштәр урамы  ()
 Таулы урам  ()
 Партизан урамы  ()
 Еңеү урамы  ()Межрайонная инспекция Федеральной налоговой службы № 3 по Республике Башкортостан.

 Билдәле шәхестәре 
 Ҡусҡарова Роза Аллаяр ҡыҙы (1931) — малсылыҡ алдынғыһы, йәмәғәтсе. Ауырғазы районы Чапаев исемендәге колхоздың элекке һауынсыһы. 1971—1975 йылдарҙа СССР Юғары Советы депутаты. Ленин ордены кавалеры. Райондың почётлы гражданы (2000)Почетные граждане. Кучкарова Роза Аллаяровна. Администрация муниципального района Аургазинский район. Официальный сайт .

 Тирә-яҡ мөхит 
Йылға-күлдәр
 Ҡасҡын күле
 Төпһөҙкүл күле
 Моҡан күле
 Киндерләр күле
 Түрһәгәҙе йылғаһы
 Набаҡ йылғаһы
Тауҙар
 Ҡыҙҙар тауыБашҡортостан Республикаһының топонимдар һүҙлеге

 Иҫкәрмәләр 

 Һылтанмалар 
 Материалы ревизских сказок по: Турсагаллина д., Стерлитамакский уезд, 8 башк. к-н; год 1850, фонд И-138, опись 2, дело 663
 1834 йылғы ревизия материалдары
 Башҡортостан Республикаһының топонимдар һүҙлеге


Категория:Ауырғазы районы ауылдары